
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α/8404/2006, Α/6701/518 · (1) 

Καθορισμός των προϋποθέσεων και ειδικών όρων απασχόλησης στο 
ΚΕΠΕ ενός Ειδικού Οικονομολόγου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 4356/1964 «περί μετονομασίας του Κέ¬ 
ντρου Οικονομικών Ερευνών κ.λπ.». 

2. Τις διατάξεις των άρθρων 1 και 9 τού Β. Δ/τος 445/1961 «περί 
οργανώσεως και λειτουργίας του Κέντρου Οικονομικών Ερευνών». 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

4. Τις διατάξεις του άρθρου 15 του Ν. 1735/87 (ΦΕΚ 195Α) 
«Προσλήψεις στο δημόσιο τομέα κ.λπ.». 

5. Τις διατάξεις της παρ. 4 άρθρο 1 του Ν. 1256/1982 «Για την πο¬ 
λυθεσία κ.λπ.». 

6. Τις διατάξεις του άρθρου 4 του Π.Δ. 437/85 (ΦΕΚ 157Α) «Κα¬ 
θορισμός και ανακατανομή των αρμοδιοτήτων των Υπουργείων». 

7. Τη 2950/3.2.1984 απόφαση του Υπουργού Εθνικής Οικονομίας 
με την οποία εγκρίθηκε πρόταση του ΚΕΠΕ για την απασχόληση στο 
ΚΕΠΕ με σύμβαση μισθώσεως έργου ετήσιας διάρκειας 14 μελούς 
Ομάδας, που θα τελεί από την επίβλεψη ενός ειδικού οικονομολόγου για 
την εκτέλεση του ερευνητικού προγράμματος, δηλαδή για την κατάρ¬ 
τιση των πινάκων εισροών - εκροών της Ελληνικής Οικονομίας του 
έτους 1980, τη ΔΚ 5933/885/27.3.1985 απόφαση του αυτού 
Υπουργού με την οποία εγκρίθηκε η επαναχρησιμοποίηση των προσώ¬ 
πων της πιο πάνω Ομάδας ή η σύναψη ισόχρονων συμβάσεων με νέα 
πρόσωπα σε αντικατάσταση εκείνων που δεν θα επαναχρησιμοποιηθούν 
για 18 ακόμη μήνες από τη λήξη τους, προκειμένου να ολοκληρωθούν 
οι εργασίες των πινάκων, τη ΔΚ 21537/2679/10.12.1986 απόφαση 
του αυτού Υπουργού με την οποία εγκρίθηκε η ανανέωση των συμβά¬ 
σεων μίσθωσης έργου των μελών της παραπάνω ομάδας από τη λήξη 
τους (14.11.1986 μέχρι 30.6.1987), καθώς και την 21911/2717/ 
31.12.1986 Κοινή απόφαση των Υπουργών Προεδρίας της Κυβέρνη¬ 
σης και Εθνικής Οικονομίας σε συνδυασμό με τη 246/2031/ 
21.5.1987 εγκριτική πράξη του Υπουργού Προεδρίας της Κυβέρνησης 
με την οποία εγκρίθηκε η απασχόληση από το ΚΕΠΕ μέχρι 50 Επιστη¬ 
μόνων διαφόρων ειδικοτήτων για την υποβοήθηση στην-Τεχνική Κα¬ 
τάρτιση του δετούς Προγράμματος 1988-1992 και στην κάλυψη των 
λοιπών αναγκών του Οργανισμού. 

8. Τις ΔΚ.21747/31.11.1984, 31447/10.12.1985, ΔΚ 
12103/1841/14.8.1986 και ΔΚ 8674/17.8.1987 κοινές αποφά¬ 
σεις μας, με τις οποίες είχαν καθοριστεί οι όροι και οι προϋποθέσεις απα¬ 
σχόλησης στο ΚΕΠΕ ενός ειδικού οικονολόγου για την εποπτεία της πιο 
πάνω 14μελούς ομάδας. 

9. Την πράξη του Υπουργικού Συμβουλίου 83/10.11.1983 συ- 

μπλήρωση της όμοιας 23/11.3.1983. 

10. Την ανάγκη εποπτείας της ανωτέρω δεκατετραμελούς ομάδας 
εργασίας από εναν επιστήμονα Ειδικό Οικονομολόγο. 

11. Την 2389/3.2.87 απόφαση του Πρωθυπουργού και του Υπουρ¬ 
γού Οικονομικών «ανάθεση αρμοδιοτήτων στον Υφυπουργό Οικονομι¬ 
κών Σπύρο Καλούδη, αποφασίζουμε: 

Καθορίζουμε τις προϋποθέσεις και τους ειδικούς όρους απασχόλη¬ 
σης. σύμφωνα με την παρ. 4 του άρθρου 1 του Ν. 1256/1982 για έναν 
επιστήμονα Ειδικό Οικονομολόγο, μόνιμο υπάλληλο του Υπουργείου 
Εθνικής Οικονομίας, που θα απασχοληθεί με σύμβαση μίσθωσης έργου 
στο Κέντρο Προγραμματισμού και Οικονομικών Εργασιών (ΚΕΠΕ), 
ως εξής: ' 

α) Η απασχόληση του ανωτέρω θα γίνει με σύμβαση μίσθωσης έργου 
διάρκειας έξι (6) μηνών πέραν του χρόνου που εγκρίθηκε με την αριθ. 
ΔΚ 11921/21.7.1987 απόφασή μας (ΦΕΚ 405Β). 

β) Το έργο που θα αναλάβει συνίαταται στην επίβλεψη και παρακο¬ 
λούθηση της πιο πάνω δεκατετραμελούς ομάδας εργασίας, καθώς και 
στη χάραξη γενικών κατευθύνσεων και παροχή των καταλλήλων οδη¬ 
γιών προς αυτή για την ορθολογικότερη και επιστημονικότερη εκτέλεση 
του έργου της. 

γ) Ο ανωτέρω Οικονομολόγος θα πρέπει να έχει εκτός από το πτυχίο 
Ανωτάτης Οικονομικής Σχολής, μεταπτυχιακό τίτλο σπουδών, ως και 
συγγραφική δραστηριότητα, μακρά εμπειρία και επιστημονικές γνώσεις 
σε διάφορα θέματα οικονομικής φύσης. 

δ) Η αμοιβή του ανωτέρω γι’ αυτή του την απασχόληση θα καθορι¬ 
στεί στο ποσό των 360.000 δρχ. από το οποίο θα εισπράξει το 70%, 
δηλαδή το ποσό των 252.000 δρχ.. 

Οι απολαβές του από τη νόμιμη θέση του στο Υπουργείο Εθνικής Οι¬ 
κονομίας και από την ως άνω αμοιβή του, δεν μπορούν σε καμιά περί¬ 
πτωση να υπερβούν το ανώτατο όριο απολαβών του άρθρου 33 του Ν. 
1326/83. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Μαρτίου 1988 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΠΟΣΤ. ΚΑΚΛΑΜΑΝΗΣ ΠΑΙΜ. ΡΟΥΜΕΛΙΩΤΗΣ 

ΥΦΥΠΟΥΡΓΟΣ ΟΙΚΟΝΟΜΙΚΟΝ 

Σ. ΚΑΛΟΥΔΗΣ 
-♦- 

, Αριθ. 509927/110 (2) 

Ανάθεση της Διοικήσεως και της Διαχειρίσεως στον ΕΟΤ Τουριστικού 

Δημοσίου Κτήματος (Τ.Δ.Κ.) στην περιοχή Φλοίσβου Αττικής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ & ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 2 του Α.Ν. 827/48 (ΦΕΚ 259/Α/ 
29.9.48) «περί συμπληρώσεως του Ν.Δ. 100/1946» «περί κυρώσεως 
τροποποιήσεως και συμπληρώσεως του Ν.Δ. της 6ης Μαΐου 1946» 
«περί τουριστικών τόπων Οργανώσεως και Διοικήσεως αυτών». 

2. Τις διατάξεις του άρθρου 5 παρ. 10 του Ν.Δ. 4109/60 (ΦΕΚ 
1 5/Α/19/29.6.60) «περί τροποποιήσεως και συμπληρώσεως της περί 
Ελληνικού Οργανισμού Τουρισμού Νομοθεσίας» όπως ισχύει σήμερα. 

3. Την Α/4206/ΔΙΟΝΟΣΕ 1451/13.10.87 (ΦΕΚ 542/Β/ 
13.10.87) απόφαση των Πρωθυπουργού και Υπουργού Εθν. Οικονο¬ 
μίας. 

4. Το από 2.9.86 (ΦΕΚ 835/Δ/16.9.86) Προεδρικό Διάταγμα 
«περί ανακηρύξεως ως Τουριστικού Δημοσίου Κτήματος αιγιαλού και 
παραλίας στην περιοχή Φλοίσβου Αττικής, αποφασίζουμε: 

Αναθέτουμε στον Ελληνικό Οργανισμό Τουρισμού (ΕΟΤ) τη Διοί¬ 
κηση και Διαχείριση της έκτασης που προήλθε μετά τις επιχωματώσεις 
και την εκτέλεση λιμενικών έργων στην περιοχή Φλοίσβου Αττικής και 
η οποία περιλαμβάνεται μεταξύ οριογραμμής νέου αιγιαλού και παρα¬ 
λίας εμβαδού 23.980 μ 2 περίπου και της εκτάσεως μεταξύ οριογραμ¬ 
μής νέου αιγιαλού και νέας ακτογραμμής εμβαδού 47.900 μ 2 και η 
οποία ανακηρύχθηκε ως Τουριστικό Δημόσιο Κτήμα (Τ.Δ.Κ.) με το από 
2.9.86 (ΦΕΚ 835/Δ/19.9.86 Προεδρικό Διάταγμα). 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 24 Μαρτίου 1988 

ΟΙ ΥΠΟΥΡΓΟΙ 

ΥΦΥΠ/ΡΓΟΣ ΕΘΝ. ΟΙΚΟΝΟΜΙΑΣ ΟΙΚΟΝΟΜΙΚΟΝ 

Ν. ΣΚΟΥΛΑΣ Δ. ΤΣΟΒΟΛΑΣ 


Αριθ. 510788 ειδ. 123 (3) 

Τροποποίηση και συμπλήρωση του Κανονισμού ΕΟΤ. 

Ο ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

Τις διατάξεις: 

α) Του άρθρου 15 του ΑΝ. 1565/50 που κυρώθηκε, τροποποιήθηκε 
και συμπληρώθηκε με τις διατάξεις του Ν. 1624/51, όπως αυτές ισχύ¬ 
ουν σήμερα. 

β) Του άρθρου 5 του Ν.Δ.3864/58 στις οποίες ορίζεται ότι όλοι οι 
προβλεπόμενοι από την κείμενη Νομοθεσία του ΕΟΤ κανονισμοί ψηφί¬ 
ζονται από το Δ.Σ. αυτού, εγκρίνονται με απόφαση του Υπουργού που 
εποπτεύει τον Οργανισμό δημοσιεύονται στην Εφημερίδα της Κυβέρνη- 
σης. 

γ) Το από 25-9/5.10.57 Β.Δ. «περί κανονισμού διενεργείας μισθώ¬ 
σεων, εκμισθώσεων, προμηθειών, τουριστικών -εκδηλώσεων κ.λπ., 
όπως ισχύει σήμερα. 

δ) Τη γνώμη του Δ.Σ. του ΕΟΤ που εκφράστηκε στην αρ. 1068/33/ 
6.11.87 απόφασή του. 

ε) Τις διατάξεις του άρθρου 24 του Ν. 1558/85 (ΦΕΚ Α 137), «περί 
Κυβερνήσεως και Κυβερνητικών οργάνων με τις οποίες ο ΕΟΤ παραμέ¬ 
νει Ν.Π.Δ.Δ. στο Υπουργείο Εθνικής Οικονομίας». 

στ) Την Α. 9211/ΔΙΟΝΟΣΕ 1737/3.12.1987 (ΦΕΚ Β' 702) 
κοινή απόφαση του Πρωθυπουργού και Υπουργού Εθνικής Οικονομίας, 
«περί αναθέσεως αρμοδιοτήτων στους Υφυπουργούς Εθνικής οικονο¬ 
μίας», αποφασίζει: 

Τροποποιεί και συμπληρώνει τον Κανονισμό του ΕΟΤ «περί διενερ¬ 
γείας μισθώσεων, εκμισθώσεων, προμηθειών, τουριστικών εκδηλώ¬ 
σεων, διαφημίσεων» (Β.Δ. της 25 Σεπτ./5 Οκτ. 1957), όπως τροπο¬ 
ποιήθηκε μεταγενέστερα ως εξής: 

Άρθρο 2. 

Στο τέλος της διατάξεως του άρθρου 2 προστίθεται εδάφιο με το εξής 
περιεχόμενο: 

«Η Επιτροπή αυτή προκειμένου περί διαγωνισμών που γίνονται στις 
περιφερειακές υπηρεσίες του Οργανισμού αυτή αποτελείται από τρεις 
(3) υπαλλήλους του ΕΟΤ ή και του Δημοσίου. 

Άρθρο 12. 

Οι διατάξεις των παρ. 2 και 3 του άρθρου 12 αντικαθίστανται ως 
εξής: Παρ. 2 «Μίσθωση μεταφορικού μέσου προς φιλοξενία ενεργείται 
με απευθείας συμφωνία μέχρι μεν του ποσού των δρχ. εκατόν πενήντα 
χιλιάδων (150.000) με απόφαση του Γενικού Γραμματέα του ΕΟΤ, 
άνω δε του ποσού αυτού και μέχρι του εικοσαπλασίου εκάστοτε με από¬ 
φαση του Διοικητικού Συμβουλίου». 

Παρ. 3 «Προκειμένου περί μισθώσεων πάσης φύσεως μεταφορικών 
μέσων για τη μεταφορά των συγκροτημάτων των τουριστικών Εκδη¬ 
λώσεων του ΕΟΤ καθώς και των θεατών τους επιτρέπεται η με απευ¬ 
θείας συμφωνία μίσθωση μέχρι μεν του συνολικού ποσού ενός εκατομ¬ 
μυρίου (1.000.000) δρχ. με απόφαση του Γενικού Γραμματέα του 
ΕΟΤ, άνω δε του συνολικού τούτου ποσού με απόφαση του Δ.Σ. του 
ΕΟΤ. 

Το άρθρο 16 αντικαθίσταται ως εξής: 

Άρθρο 16. 

Η εκμίσθωση χωρίς διαγωνισμό μέχρι του ποσού των πεντακοσίων χι¬ 
λιάδων (500.000) δρχ. μηνιαίως γίνεται ύστερα από απόφαση του 
Δ.Σ., που λαμβάνεται με πλειοψηφία των 2/3 του συνόλου των μελών 
του. 

Με την ίδια απόφαση καθορίζονται οι όροι εκμίσθωσης καθώς και 
κάθε άλλη αναγκαία λεπτομέρεια. 

Το άρθρο 20 αντικαθίσταται ως εξής: 

Άρθρο 20. 

Με εξαίρεση τις προμήθειες που αναφέρονται στο άρθρο 28, 29 και 30 
του παρόντος, όλες οι άλλες προμήθειες για λογαριασμό του ΕΟΤ ανερ- 
γούνται: 

Α' Προμήθειες Εσωτερικού: 

α) Με απευθείας.ιδιαίτερη συμφωνία όταν η αξία του αντικειμένου 
της προμήθειας δεν υπερβαίνει το ποσόν του ενός εκατομμυρίου 
(1.000.000) δρχ. Προμήθεια του ίδιου είδους ή της ίδιας φύσεως μέσα 

στο ίδιο οικονομικό έτος συνυπολογίζονται. 

β) Με πρόχειρο διαγωνισμό προκειμένου για προμήθεια μέχρι ποσού 
τριών εκατομμυρίων (3.000.000) δρχ. Προμήθεια του ίδιου είδους ή 
της ιδίας φύσεως μέσα στο ίδιο οικονομικό έτος συνυπολογίζεται. 

γ) Με τακτικό μειοδοτικό διαγωνισμό προκειμένου για προμήθεια η 
αξία της οποίας υπερβαίνει το ποοόν των δρχ. τριών εκατομμυρίων 
(3.000.000). 

Β' Προμήθειες στο Εξωτερικό από Υπηρεσίες εξωτερικού του 
Ε.Ο.Τ.: 

α) Με απευθείας ιδιαίτερη συμφωνία (χωρίς διαγωνισμό) όταν η αξία 
του αντικειμένου της προμήθειας δεν υπερβαίνει το ποσό του ενός εκα¬ 
τομμυρίου (1.000.000) δρχ. 

Η προμήθεια αυτή αποφασίζεται από το Γ ενικό Γ ραμματέα του ΕΟΤ 
Ο. οποίος μπορεί να μεταβιβάζει την αρμοδιότητα αυτή ευ όλω ή εν μέρει 
στον Προϊστάμενο της Δ/νσεως Υπηρεσιών Εσωτερικού - Εξωτερικού 
καθώς και στους Προϊσταμένους των Υπηρεσιών Εξωτερικού με από¬ 
φασή του. Προμήθεια του αυτού είδους ή της ιδίας φύσεως μέσα στο ίδιο 
οικονομικό έτος συνυπολογίζεται. 

β) Με πρόχειρο μειοδοτικό διαγωνισμό, προκειμένου για προμήθεια 
που υπερβαίνει το ένα εκατομμύριο (1.000.000) δρχ. 

Στην περίπτωση αυτή η επιτροπή του άρθρου 22 παρ. 1 του κανονι¬ 
σμού αποτελείται από όργανα του ΕΟΤ ή’και του Δημοσίου που υπηρε¬ 
τούν στη χώρα στην οποία γίνεται η προμήθεια. 

Αν όμως η κατά τα ανωτέρω συγκρότηση της επιτροπής καθίσταται 
αδύνατη, τότε η επιτροπή συγκροτείται από τον Προϊστάμενο και το 
Διαχειριστή. 

Άρθρο 21. 

Στο τέλος της παρ. 1 του άρθρου 21 προστίθεται εδαφ. το οποίο έχει 
ως εξής: 

Ο Γ ενικός Γ ραμματέας του ΕΟΤ μπορεί να μεταβιβάζει την αρμοδιό- 
τητά του αυτή εν όλω ή εν μέρει στον Προϊστάμενο της Δ/νσεως που 
έχει την ευθύνη των προμηθειών καθώς και στους Προϊσταμένους των 
Περιφερειακών Υπηρεσιών του Οργανισμού. 

Άρθρο 28. 

Οι διατάξεις των περιπτώσεων (α) και (β) της παρ. 1 τροποποιούνται 
ως εξής: 

α) Από το Γ ενικό Γ ραμματέα, προκειμένου περί εφοδίων και υλικών 
αξίας κατωτέρας των πεντακοσίων χιλιάδων (500.000) δρχ. 

β) Από το Διοικητικό Συμβούλιο ύστερα από εισήγηση του Γενικού 
Γραμματέα, προκειμένου περί εφοδίων και υλικών ανωτέρας των πε¬ 
ντακοσίων χιλιάδων (500.000) δρχ. 

Η παρ. 3 του ίδιου ανωτέρου άρθρου τροποποιείται ως εξής: 

Η εκποίηση ενεργείται με απευθείας συμφωνία όταν η αξία των υλι¬ 
κών και εφοδίων δεν υπερβαίνει το ένα εκατομμύριο (1.000.000) δρχ. 
και με πλειοδοτικό διαγωνισμό όταν η αξία του είναι μεγαλύτερη του 
ενός εκατομμυρίου (1.000.000) δρχ.. Με την ίδια απόφαση ορίζεται αν 
ο πλειοδοτικός διαγωνισμός θα είναι φανερός (προφορικός), ή με έγγρα¬ 
φες σφραφισμένες προσφορές που να μπορεί να συνεχιστεί και προφορι- 
κώς. 

Το δεύτερο εδάφιο της παρ. 3 τροποποιείται ως εξής: 

Εκποίηση υλικών αξίας κατώτερης των δρχ. πεντακοσίων χιλιάδων 
(500.000) κατά περίπτωση ενεργείται με ανακοίνωση που δημοσιεύε¬ 
ται μιά φορά σε μιά εφημερίδα όπως παραπάνω ορίζεται. 

Άρθρο 31. 

Η διαφήμιση του Τουρισμού στην ημεδαπή και αλλοδαπή ύψους δα¬ 
πάνης μέχρι πεντακοσίων χιλιάδων (500.000) δρχ. μιά φορά κατά πε¬ 
ρίπτωση και μέσα στα πλαίσια του εγκεκριμένου προϋπολογισμού γίνε¬ 
ται με απόφαση του Γ ενικού Γ ραμματέα. Γ ια διαφήμιση δαπάνης μεγα¬ 
λύτερης των πεντακοσίων χιλιάδων (500.000) δρχ. απαιτείται από¬ 
φαση του Δ.Σ.. 

Με τις παραπάνω αποφάσεις ορίζεται το ύψος της εγκρινομένης δα¬ 
πάνης. ο τρόπος που θα γίνει η διαφήμιση, καθώς και κάθε άλλη ανα¬ 
γκαία λεπτομέρεια. 

Με τη δημοσίευση της απόφασης αυτής στην Εφημερίδα της Κυβερ- 
νήσεως παύει η ισχύς της αρ. 537955/20.11.87 (ΦΕΚ Β’ 720/87) 
αποφάσεώς μάς. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 31 Μαρτίου 1988 

Ο ΥΦΥΠΟΥΡΓΟΣ 

ΝΙΚΟΣ ΣΚΟΥΛΑΣ 
-♦- 

Αριθ. Ε.2357/Ι61 (4) 

Ανάκληση της Π.13303/1657/23.7.1965 απόφασης παραχώρησης 
της χρήσεως τμήματος της νήσου Σφακτηρίας στην Ανώνυμη Εται¬ 
ρεία «Γ. Μαμιδάκης και Σία». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την Π.13303/1657/23.7.1965 απόφαση του Υπουργού Οικο¬ 
νομικών, με την οποία παραχωρήθηκε, με τις διατάξεις των άρθρων 
7,60 (ως συνεπληρώθη με το άρθ. 12 του Α.Ν. 1540/38) και 96 του 
από 11/12 Νοεμβρίου 1929 Δ/τος «περί διοικήσεως δημοσίων κτημά¬ 
των», ως και του άρθρου 12 του Α.Ν. 2344/40, στην Ανώνυμη Εται¬ 
ρεία Γ. Μαμιδάκης και Σία κατά χρήση και για μία εικοσιπενταετία 
έκταση 25 στρεμμάτων στη νήσο Σφακτηρία, με σκοπό να εγκαταστή- 
σει η εν λόγω Εταιρεία τρεις δεξαμενές αποθηκεύσεως υγρών καυσί¬ 
μων, για τον ανεφοδιασμό ποντοπόρων πλοίων και με τους όρους που 
αναφέρονται σ’ αυτή. 

2..Το γεγονός ότι η ανωτέρω Εταιρεία έχει διακόψει από πενταετίας 
(ήτοι από τα μέσα του 1983) την εκμετάλλευση της έκτασης και την κα¬ 
ταβολή μισθωμάτων στο Δημόσιο, ώστε να καταστεί ανενεργός ο σκο¬ 
πός για τον οποίο παραχωρήθηκε. 

3. Το υπ’ αριθ. 4553/6.11.87 έγγραφο του Οικον. Εφρρου Πύλου. 

4. Το υπ’ αριθ. Π.7615/1171/3.12.87 έγγραφο της Δ/νσης Δημ. 
Κτημάτων του Υπουργείου μας, αποφασίζουμε: 

Ανακαλούμε την Π.13303/1657/23.7.1965 απόφαση, με την 
οποία παραχωρήθηκε στην Εταιρεία Γ. Μαμιδάκης και Σία έκταση 25 
στρεμμάτων από το ΒΚ 151 ακίνητο του Δημοσίου στη νήσο Σφακτη- 
ρία. 

Η απόφαση^ αυτή να δημοσιευθεί στην Εφημερίδα της Κυβερνή- 
σεως. ’ 

„·' Αθήνα, 30 Μαρτίου 1988 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΠΕΤΣΟΣ 
-♦- 

Αριθ. 12852 . (5) 

Καθορισμός της υφιαίας αποζημίωσης του Διδακτικού Προσωπικού, 
που απασχολείται με σχέση εργασίας ιδιωτικού δικαίου στο Δημο¬ 
τικό Ωδείο Ν. Μουδανιών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του άρθρου 5 παρ. 1 του Ν.Δ. 1198/72 «περί του τρόπου ρυθμί- 
σεως των όρων αμοιβής και εργασίας του με σχέση εργασίας ιδιωτικού 
δικαίου προσωπικού του Δημοσίου, των ΟΤΑ και των ΝΠΔΔ» και τρο- 
ποποιήσεως διατάξεών της «περί συλλογικών συμβάσεων εργασίας νο¬ 
μοθεσίας» (ΦΕΚ 109/Α/72). 

β) Του άρθρου 40 του Ν. 849/78 (ΦΕΚ 232/Α/78). 

2. Σχετική πρόταση που μας υποβλήθηκε με το 267/10.12.87 έγ¬ 
γραφο του Δημοτικού Ωδείου Ν. Μουδανιών. 

3. Σχετική γνωμοδότηση του κατά το άρθρο 6" παρ. 1 του Ν.Δ. 
1198/72 Τμήματος Αμοιβής και Όρων Εργασίας Εργαζομένων στο 
Δημόσιο Τομέα Ανωτάτου Συμβουλίου Εργασίας, που πάρθηκε κατά τη 
συνεδρίασή του της 3.2.1988, την οποία δεχόμαστε. 

4. Το γεγονός ότι υπάρχει αδυναμία υπογραφής Ειδικής Συλλογικής 
Συμβάσεως Εργασίας για τους εργαζομένους που αφορά η απόφαση 
αυτή. 

5. Τη 2389/13.2.87 απόφαση των Πρωθυπουργού και Υπ. Οικο¬ 
νομικών για μεταβίβαση αρμοδιοτήτων στον Υφυπουργό Οικονομικών 
(ΦΕΚ 81/Β/13.2.87), αποφασίζουμε: 

1. Καθορίζουμε την ωριαία αποζημίωση του Διδακτικού Προσωπι¬ 
κού, που απασχολείται στο Δημοτικό Ωδείο Ν. Μουδανιών με σχέση ερ¬ 
γασίας ιδιωτικού δικαίου, ως ακολούθως: 

α) Καθηγητής Θεωρητικών, Πιάνου, Βιολί, Πνευστών για κάθε ώρα 
διδασκαλίας, οκτακόσιες πενήντα (850) δρχ. 

β) Καθηγητής Κιθάρας, ακκορντεόν για κάθε ώρα διδασκαλίας. 






ΕΦΗΜΕΡΙΣ I Ηλ ΚΥΒΕΡΝΗΣΕΩΝ (I ΕΥΧΟΣ ΔεΥ I ΕΡυ) 


επτακόσιες πενήντα (750) δρχ. 

2. Η απόφαση αυτή ισχύει από 1.1.1988. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 30 Μαρτίου 1988 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΡΓΑΣΙΑΣ 

ΣΠΥΡΟΣ ΚΑΛΟΥΔΗΣ Γ. ΓΕΝΝΗΜΑΤΑΣ 

—-♦- 

Αριθ. 349#7 (6) 

Καθορισμός ποσοστού που θα παρακρατεί ο Δικηγορικός Σύλλογος Χα¬ 
νιών από αμοιβές των μελών του. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) Των άρθρων 24 και 25 Ν. 723/1977. 

2. Των άρθρων 9 και 10 Ν. 1093/1980 και 

3. Την απόφαση του Δ.Σ. του Δικηγορικού Συλλόγου Χανιών 12/ 
48/19.11.1987, αποφασίζουμε: 

Καθορίζουμε το ποσοστό που θα παρακρατεί ο Δικηγορικός Σύλλο¬ 
γος Χανιών από αμοιβές των μελών του α) για τη σύνταξη ιδιωτικών 
εγγράφων ή σχεδίων δημοσίων εγγράφων για κάθε δικαιοπραξία και 
την παράστασή τους κατά την υπογραφή των συμβολαίων σε εξήντα πέ¬ 
ντε στα εκατό (65%), β) από αναγκαστικές απαλλοτριώσεις σε εβδομή¬ 
ντα πέντε στα εκατό (75%), γ) από συνδικίες πτωχεύσεως σε πενήντα 
στα εκατό (50%). 

Τα πιο πάνω παρακρατούμενα ποσά, μετά την αφαίρεση ποσοστού 
1 % για την κάλυψη τω* -ιξόδων προείσπραξης περιέρχονται σε ιδιαίτερο 
λογαριασμό, για τη διανομή του μεταξύ των μελών του Συλλόγου που 
ασκούν πραγματικά τη δικηγορία, ύστερα από απόφαση του Δ.Σ. τρεις 
φορές το χρόνο, δηλ. παραμονές Πάσχα, Δεκαπενταύγουστου και Χρι¬ 
στουγέννων και σύμφωνα με τις ακόλουθες διακρίσεις. 

α) Τα μέλη του Δ.Σ. Χανιών που εγγράφηκαν στα μητρώα του από 
την αρχή της δικηγορίας τους εφόσον ασκήθηκαν σ’ αυτόν και ασκούν 
πραγματική δικηγορία σύμφωνα με τα οριζόμενα πιο κάτω λαμβάνουν 
ολόκληρο μέρισμα. 

β) Μέλη που λαμβάνουν σύνταξη οποιασδήποτε μορφής, το ύψος της 
οποίας υπερβαίνει το ύψος της συντάξεως που παρέχει το Ταμείο Νομι¬ 
κών σε δικηγόρους με 35ετή υπηρεσία, περιλαμβανομένης και της συ¬ 
ντάξεως του κλάδου επικουρικής ασφαλίσεως Δικηγόρων, λαμβάνουν 
το ήμισυ του μερίσματος, εξαιρουμένων όμως των δικηγόρων που έχουν 
συμμετάσχει σε προηγούμενες διανομές. 

γ) .Μέλη του Δ.Σ. Χανιών που εγγράφονται στα μητρώα από την 
αρχή της δικηγορίας τους, αλλά ασκήθηκαν εν όλω ή εν μέρει σε άλλο 
δικηγορικό Σύλλογο, δεν συμμετέχουν στις τρεις πρώτες διανομές από 
την εγγραφή τους στα μητρώα Δικηγόρων. , 

δ) Μέλη του δικηγορικού Συλλόγου Χανιών που εγγράφονται στα 
μητρώα του ύστερα από μεταγραφή τους από άλλο δικηγορικό Σύλλογο 
ή μετά την έξοδο και συνταξιοδότησή τους από άλλη οποιανδήποτε θέση 
δεν συμμετέχουν στις πέντε πρώτες διανομές από την εγγραφή τους στα 
μητρώα δικηγόρων. 

Ως κριτήρια πραγματικής άσκησης της δικηγορίας θεωρούνται 
αθροιστικά πλήρης ενεργός και ανεξάρτητη άσκηση της δικηγορίας ή 
συμμετοχή σε νόμιμη δικηγορική εταιρεία, διατήρηση γραφείου αυτοτε¬ 
λούς ή με συνεργασία ή συστέγαση με άλλο δικηγόρο του Δικηγορικού 
Συλλόγου καθώς και διαζευτικά είτε συνεισφορά στο εκάστοτε διανεμό¬ 
μενο μέρισμα ποσοστού τουλάχιστον 20% είτε πραγματοποίηση κατά 
το διάστημα μεταξύ του διανεμομένου και του προηγουμένου μερίσμα¬ 
τος, τεσσάρων τουλάχιστον παραστάσεων ενώπιον οποιουδήποτε Δικα¬ 
στηρίου, εκτός της εκδόσεως διαταγών πληρωμής Ειρηνοδικείου. 

Τα κριτήρια αυτά δεν εφαρμόζονται σε περιπτώσεις ασθένειας ή άλ¬ 
λης ανωτέρας βίας. 

Ο έλεγχος των προϋποθέσεων πραγματικής ασκήσεως της δικηγο¬ 
ρίας ενεργείται ανέκκλητα από το Δ.Σ. Χανιών το οποίο δύναται να εξε¬ 
τάζει κάθε σχετικό στοιχείο και ιδίως τα παραστατικά των εισφορών πα¬ 
ραστάσεων των δικηγόρων τα οποία υποχρεούνται να προσκομίζουν 
όταν τους ζητηθούν. 

Η με οποιοδήποτε τρόπο καταστρατήγηση των διατάξεων για τα κρι¬ 
τήρια πραγματικής άσκησης της δικηγορίας από μέλη του Συλλόγου 
αποτελεί βαρύ πειθαρχικό παράπτωμα. 

Οι δικηγόροι που δεν ασκούν πραγματική δικηγορία σύμφωνα με τις 
παραπάνω διατάξεις, αποκλείονται από το μέρισμα ή ανάλογα με τις 
παραπάνω περιπτώσεις παίρνουν μέρος του μερίσματος μόνο. 


Οι νέοι δικηγόροι μέχρι τη συμπλήρωση έτους από την εγγραφή τους 
στα μητρώα του Δικηγορικού Συλλόγου Χανιών, θεωρούνται ότι 
ασκούν πραγματική δικηγορία και δεν υπόκεινται σε έλεγχο. 

Στους δικηγόρους που αποκλείονται από το μέρισμα εξαιτίας της ελ- 
λείψεως των προϋποθέσεων ασκήσεως πραγματικής δικηγορίας και όχι 
επειδή ασκήθηκαν σε άλλο Σύλλογο ή μετατέθηκαν ή εγγράφηκαν μετά 
την έξοδο και συνταξιοδότηση από άλλη θέση επιστρέφονται τα ποσά 
που έχουν συνεισφέρει στο λογαριασμό διανομών. 

Από την υποχρέωση καταβολής των παραπάνω παρακρατήσεων 
απαλλάσσεται ο δικηγόρος όταν παρέχει τις υπηρεσίες του, προς δικη¬ 
γόρο, σύζυγο ή συγγενή εξ αίματος ή εξ αγχιστείας, μέχρι και του τρί¬ 
του βαθμού. 

Η απόφαση αυτή δεν αφορά εκκρεμείς δίκες σε οιοδήποτε στάδιο και 
αν βρίσκονται. 

Κάθε αμφισβήτηση που γεννάται από την εφαρμογή της απόφασης 
αυτής λύεται με ανέκκλητη απόφαση του Δ.Σ, του Δικηγορικού Συλλό¬ 
γου Χανιών. 

Κάθε προηγούμενη απόφαση του Δ.Σ. του Δικ. Συλλόγου Χανιών 
που έρχεται σε αντίθεση με την απόφαση αυτή καταργείται. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 16 Μαρτίου 1988 
Με εντολή Υπουργού 
Ο Γεν. Γραμματέας 
Γ. ΑΣΗΜΑΚΟΠΟΥΛΟΣ 

-♦- 


Αριθ. Β1/276 (7) 

Σύσταση ειδικής προσωρινής θέσης στο Υπουργείο Εθνικής Άμυνας για 
τη μετάταξη επιστημονικού συνεργάτη του ΕΜΠ. 


ΟΙ ΥΠΟΥΡΓΟΙ 

ΕΘΝ. ΑΜΥΝΑΣ & ΕΘΝ. ΠΑΙΔΕΙΑΣ & ΘΡ/ΤΩΝ 


Έχοντας υπόψη: 

, 1. Τις διατάξεις: α) του άρθρου 37 παρ. 2 του Ν. 1268/82 (ΦΕΚ 87 

τ. Α'). 

β) Της απόφασης Η. 5822/1987 «Αρμοδιότητες Υφυπουργών 
ΥΠΕΠΘ (ΦΕΚ 528 τ. Β’) και γ) της απόφασης 072.2/7/5/1564/ 
6.11.1986 ανάθεσης αρμοδιοτήτων Υπουργού Εθνικής Άμυνας στους 
Υφυπουργούς Εθνικής Άμυνας (ΦΕΚ 784 τ. Β'). 

2. Το 19801/2.12.87 έγγραφο του Εθνικού Μετσόβιου Πολυτε¬ 
χνείου και την από 20.11.87 αίτηση της Επιστημονικής Συνεργάτιδας 
του Τμήματος Μηχανολόγων Μηχανικών του εν λόγω ιδρύματος, Αθη- 
νάς Βουλγαρέλη - Θαλασσινού, αποφασίζουμε: 

1. Συνιστάται μία (1) Ειδική προσωρινή θέση στον κλάδο ΠΕ3 Μη¬ 
χανολόγων - Ηλεκτρολόγων του Υπουργείου Εθνικής Άμυνας, για τη 
μετάταξη στη θέση αυτή της επιστημονικής συνεργάτιδας του τμήματος 
Μηχανολόγων - Μηχανικών του Εθνικού Μετσόβιου Πολυτεχνείου 
Αθηνάς Βουλγαρέλη - Θαλασσινού. Η εν λόγω Επιστημονική Συνεργά- 
τιδα θα απασχοληθεί στην Υπηρεσία έργων της Πολεμικής Αεροπορίας 
(ΥΠΕ/ΠΑ) του Γενικού Επιτελείου Αεροπορίας. 

2. Για την πραγματοποίηση της μετάταξης πρέπει προηγουμένως να 
εκδοθεί το Π. Δ/γμα που προβλέπεται από τις διατάξεις του άρθρου 37 
παρ. 2 δεύτερο εδάφιο του Ν. 1268/1982. 

Η θέση που κατέχει σήμερα η ενδιαφερομένη, μετατρέπεται αυτοδί¬ 
καια και δίχως άλλη διατύπωση από τη στιγμή της μετάταξής της στην 
παραπάνω θέση. 

Η απόφαση να δημοσιευθεί στην Εφημερίδα της Κυβερνήσεως. 

Αθήνα, 29 Μαρτίου 1988 

οι ΥΦΥΠΟΥΡΓΟΙ 

ΕΘΝ ΑΜΥΝΑΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΟΝ 

ΟΡ. ΠΑΠΑΣΤΡΑΤΗΣ ΠΑΝ. ΚΩΝΣΤΑΝΤΙΝΙΔΗΣ 

-♦· . 

Αριθ. 20688/319 (8) 

Έγκριση τροποποιημένου καταστατικού του ΑΣΤΙΚΟΥ ΚΑΙ ΠΑΡΑ- 

ΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ ΣΤΕΓΑΣΤΙ- 

ΚΗΣ ΑΠΟΚΑΤΑΣΤΑΣΕΩΣ ΥΠΑΛΛΗΛΩΝ ΚΡΗΤΗΣ ΟΣΣΑΥΚ 

- ΣΠΕ (πρώην ΣΟΔΥ). 

Ο ΕΙΔ. ΓΡΑΜΜΑΤΕΑΣ ΤΟΥ ΥΠΕΧΩΔΕ 


Έχοντας υπόψη: 

1. Το Ν. 1558/85 ΦΕΚ 137Α/26.7.85) «Κυβέρνηση και Κυβερ¬ 
νητικά Όργανα». 

2. Την υπ’ αρ. Υ. 1436/15, 10, 87 απόφαση του Πρωθυπουργού 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Καθορισμός αρμοδιοτήτων στον Αναπληρωτή Υπουργό ΠΕ.ΧΩ.ΔΕ 
Μανόλη Παπαστεφανάχι (ΦΕΚ 549Β/16.10.87). 

3. Την 73876/3693/20.11.87 απόφαση του Αναπληρωτή Υπουρ¬ 
γού για «Μεταβίβαση αρμοδιοτήτων του Αναπληρωτή Υπουργού ΠΕ.¬ 
ΧΩ.ΔΕ στο Γενικό Γραμματέα, Ειδικό Γραμματέα, στους Προϊσταμέ¬ 
νους Δ/νσεων και Τμημάτων του Υπουργείου ΠΕ.ΧΩ.ΔΕ». 

4. Το Ν. 1337/83 (ΦΕΚ 33Α/14.3.83) «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» και ειδικό¬ 
τερα το άρθρο 42. 

5. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

6. Το με αρ. πρωτ. 14/27.2.1988 έγγραφο του Οικοδομικού Συνε¬ 
ταιρισμού (αρ. πρωτ. ΥΠΕΧΩΔΕ 20688/319/3.3.1988), με το 
οποίο υποβλήθηκε τροποποιημένο το Καταστατικό του ΑΣΤΙΚΟΥ ΚΑΙ 
ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙΣΜΟΥ ΣΤΕΓΑ- 
ΣΤΙΚΗΣ ΑΠΟΚΑΤΑΣΤΑΣΕΩΣ ΥΠΑΛΛΗΛΩΝ ΚΡΗΤΗΣ ΟΣΣΑΥΚ 
- ΣΠΕ (πρώην ΣΟΔΥ) συνοδευόμενο από όλα τα προβλεπόμενα από τις 
διατάξεις του Π.Δ. 93/87 στοιχςία, αποφασίζουμε: 

Εγκρίνουμε το Καταστατικό του Οικοδομικού Συνεταιρισμού με την 
επωνυμία ΑΣΤΙΚΟΣ ΚΑΙ ΠΑΡΑΘΕΡΙΣΤΙΚΟΣ ΟΙΚΟΔΟΜΙΚΟΣ ΣΥ¬ 
ΝΕΤΑΙΡΙΣΜΟΣ ΣΤΕΓΑΣΤΙΚΗΣ ΑΠΟΚΑΤΑΣΤΑΣΕΩΣ ΥΠΑΛΛΗ¬ 
ΛΩΝ ΚΡΗΤΗΣ ΟΣΣΑΥΚ - ΣΠΕ (πρώην ΣΟΔΥ) όπως διορθώθηκε 
από την Υπηρεσία, ο οποίος έχει: 

Έδρα: ΔΗΜΟΣ ΧΑΝΙΩΝ 

Σκοπό: ΑΣΤΙΚΟΣ ΚΑΙ ΠΑΡΑΘΕΡΙΣΤΙΚΟΣ 

Αριθμό μελών: 659 

Μέγεθος της αρχικής συν/κής μερίδας 1.000 δρχ. 

Έκταση ευθύνης 1 ΣΥΝΕΤΑΙΡΙΚΗ ΜΕΡΙΔΑ 

Αριθμό άρθρων του Καταστατικού 45 και οι εκτάσεις επί των οποίων 
προτίθεται να εκπληρώσει το σκοπό του ο Συνεταιρισμός βρίσκονται: 

Α) ΓΙΑ ΤΟΝ ΑΣΤΙΚΟ: στη γεωγραφική θέση. 

1) ΠΡΟΦΗΤΗΣ ΗΛΙΑΣ Α & Β (περιοχή) του ΔΗΜΟΥ ΧΑΝΙΩΝ. 

2) ΒΑΜΒΑΚΟΠΟΥΛΟ του ΔΗΜΟΥ ΧΑΝΙΩΝ, και οι δύο με εγκε¬ 
κριμένα ρυμοτομικά σχέδια. 

3) ΧΩΡΑΦΑΚΙΑ της Κοινότητας ΚΟΥΝΟΥΠΙΔΙΑΝΩΝ. 

4) ΚΑΑΑΘΑΣ Γ’ (περιοχή) της Κοινότητας ΚΟΥΝΟΥΠΙΔΙΑ- 
ΝΩΝ. 

5) ΚΟΥΜΠΕΛΗ του Δήμου Χανιών (χωρίς εγκεκριμένο σχέδιο). 

Β) ΓΙΑ ΤΟΝ ΠΑΡΑΘΕΡΙΣΤΙΚΟ: στη γεωγραφική θέση. 

1) ΑΓ. ΟΝΟΥΦΡΙΟΣ της Κοινότητας ΚΟΥΝΟΥΠΙΔΙΑΝΩΝ. 

2) ΚΑΑΑΘΑΣ Α' (περιοχή) της Κοινότητας ΚΟΥΝΟΥΠΙΔΙΑ- 
ΝΩΝ. 

3) ΚΑΑΑΘΑΣ Β' της Κοινότητας ΚΟΥΝΟΥΠΙΔΙΑΝΩΝ, και οι 
τρεις με εγκεκριμένο ρυμοτομικό σχέδιο και 

4) στα Διοικητικά Όρια των Κοινοτήτων ΚΟΥΝΟΥΠΙΔΙΑΝΩΝ και 
ΣΤΕΡΝΩΝ και του Δήμου ΧΑΝΙΩΝ του Νομού ΧΑΝΙΩΝ, οι οποίες 
δεν έχουν ακόμα εξευρεθεί. 

Με την απόφαση αυτή εγκρίνεται μόνο η προσαρμογή του Καταστα¬ 
τικού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση των εκτάσεων αυτών θα 
προκόψει από τις προτάσεις των Γενικών Πολεοδομικών Σχεδίων, των 
Ζωνών Οικιστικού Ελέγχου ή των οποιωνδήποτε σχεδίων ρύθμισης 
των χρήσεων γης των ευρύτερων περιοχών, όπως προβλέπεται από την 
κείμενη πολεοδομική νομοθεσία, ή από την απόφαση Υπουργού ΠΕ.¬ 
ΧΩ.ΔΕ περί «Οικιστικής καταλληλότητας» όπως αυτή προβλέπεται στο 
άρθρο 17 παρ. 2 του Π.Δ. 93/87. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 29 Μαρτίου 1988 

Ο ΕΙΔΙΚΟΣ ΓΡΑΜΜΑΤΕΑΣ . 

ΑΛ. ΒΟΥΛΓλ 

-:- ψ - 

Αριθ. Ε4/1628 (9) 

Καθορισμός τελών εγγραφής και ανανέωσης των επωνυμιών στο Ει¬ 
δικό Μητρώο Εξαγωγέων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

α) Τις διατάξεις του Ν. 1558/85 «Περί Κυβέρνησης και Κυβερνητι¬ 
κών Οργάνων». 

β) Τις διατάξεις του Ν. 1266/82 «Περί Οργάνων άσκησης της νομι¬ 


σματικής, πιστωτικής και συναλλαγματικής πολιτικής και άλλων δια¬ 
τάξεων». 

γ) Τις διατάξεις του Ν. 936/79 «Περί τροποποιήσεως και αυμπλη- 
ρώσεως των περί εξωτερικού εμπορίου διατάξεων, ως και καταργή- 
σεως συναφών διατάξεων». 

δ) Τις διατάξεις του Ν.Δ. 3999/59 «Περί Ελέγχου του Εξαγωγικού 
Εμπορίου και άλλων τινών διατάξεων». 

ε) Τις διατάξεις του Π.Δ. 437/85 «Καθορισμός και ανακατανομή 
των αρμοδιοτήτων των Υπουργείων». 

στ) Την Ε4/1583/86 κοινή απόφαση του Υπουργού Οικονομικών 
και Υφυπουργού Εμπορίου «περί καθορισμού τελών εγγραφής και ανα¬ 
νέωσης των Επωνυμιών στο Ειδικό Μητρώο Εξαγωγέων. 

ζ) Την 2389/13.2.87 (ΦΕΚ 81/87Β - ) κοινή απόφαση του Πρωθυ¬ 
πουργού και του Υπουργού Οικονομικών «Ανάθεση αρμοδιοτήτων στον 
Υφυπουργό Οικονομικών», αποφασίζουμε: 

α) Τα τέλη αρχικής εγγραφής της επωνυμίας των εξαγωγέων στα 
Ειδικά Μητρώα Εξαγωγέων, που τηρούνται στα κατά τόπους Εμπο¬ 
ρικά και Βιομηχανικά Επιμελητήρια, ορίζονται σε πέντε χιλιάδες 
(5.000) δραχμές. 

β) Τα τέλη ανανέωσης της επωνυμίας των εξαγωγέων στα Ειδικά 
Μητρώα Εξαγωγέων, που τηρούνται στα κατά τόπους Εμπορικά και 
Βιομηχανικά Επιμελητήρια, ορίζονται σε τρεις χιλιάδες (3.000) δραχ¬ 
μές. 

Τα με την παρούσα απόφαση προβλεπόμενα τέλη, κατατίθενται στα 
Δημόσια Ταμεία και εισάγονται στον προϋπολογισμό των εσόδων του 
κράτους τρέχοντος οικονομικού έτους με κωδ. αριθ. 1459. 

Η Ε4/1583/28.2.86 κοινή απόφαση· καταργείται. 

Η· παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 23 Μαρτίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΜΠΟΡΙΟΥ 

ΣΠΥΡΟΣ ΚΑΛΟΥΔΗΣ ΝΙΚ. ΑΚΡΙΤΙΔΗΣ 

Αριθ. Ε7 - 529 (10) 

Τροποποίηση Κανονισμού Προσωπικού και λειτουργίας των Υπηρεσιών 
του Ο.Π.Ε. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: . 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 437/85 «Κάθορισμός και Κατανομή αρμοδιοτήτων των 
Υπουργείων. 

3. Το Ν. 528/1977 «Περί Ιδρύσεως Ανωνύμου Εταιρείας, υπό την 
επωνυμία «ΟΡΓΑΝΙΣΜΟΣ ΠΡΟΩΘΗΣΕΩΣ ΕΞΑΓΩΓΩΝ ΑΕ». 

4. Το Π.Δ. 607/76 «Περί Οργανισμού του Υπουργείου Εμπορίου». 

5. Τη Δ.Κ. 13912/320/15.5.1985 απόφαση εγκρίσεως του Κα¬ 
νονισμού του Προσωπικού και Λειτουργίας των Υπηρεσιών του Ο.Π.Ε. 
κ.λ.π.» του Υφυπουργού Εθνικής Οικονομίας. 

6. Την Ε7/835/30.4.1986 απόφαση του Υπουργού Εμπορίου 
«τροποποίηση Κανονισμού Προσωπικού και λειτουργίας των υπηρεσιών 
του Ο.Π.Ε. (ΦΕΚ 319/86, Β). 

7. Τη 207η/1.3.1988 Συνεδρίαση του Διοικ. Συμβουλίου του 
Ο.Π.Ε., αποφασίζουμε: 

1. Τροποποιούμε την παράγραφο γ του άρθρου 1 του Κανονισμού του 
Οργανισμού Προώθησης Εξαγωγών, όπως αυτός ισχύει σήμερα μετά 
την τροποποίησή του με την Ε7/835/30.4.1986 απόφαση του Υπουρ¬ 
γού Εμπορίου ως εξής: 

«γ. Το Γενικό Διευθυντή και τους τρεις κατ’ ανώτατο όριο βοηθούς 
Γ ενικούς Διευθυντές που προσλαμβάνονται με απόφαση του Διοικητικού 
Συμβουλίου στην οποία καθορίζονται και οι αποδοχές τους. 

Οι Υπηρεσίες του Ο.Π.Ε. Α.Ε. κατευθύνονται και παρακολουθούνται 
σύμφωνα με τη νομοθεσία που διέπει τον Ο.Π.Ε. τον παρόντα Κανονι¬ 
σμό και τις αποφάσεις του Διοικητικού Συμβουλίου, από τον Πρόεδρο 
του Δ.Σ. το Γενικό Διευθυντή και τους βοηθούς Γενικούς Δ/ντές που 
ενεργούν μέσα στα πλαίσια των αρμοδιοτήτων τους, που κάθε φορά τους 
καθορίζει το Διοικητικό Συμβούλιο». 

2. Διαγράφεται ο τίτλος του άρθρου 43 του Κανονισμού και αντ’ αυ¬ 
τού τίθεται: 

«Πρόεδρος Δ.Σ. - Γενικός Διευθυντής - Βοηθοί Γενικοί Διευθυντές - 
Διάρθρωση Υπηρεσιών». 

3. Η παράγραφος 8 του άρθρου 43 αντικαθίσταται ως εξής: 

«8. Το Διοικητικό Συμβούλιο με απόφασή του προσδιορίζει τις αρμο¬ 
διότητες του Γ ενικού Διευθυντή και των Βοηθών Γ ενικών Διευθυντών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή, που ισχύει, από την υπογραφή της, να δημοσιευθεί 
στην Εφημερίδα της Κυβερνήσεως. 

Αθήνα, 24 Μαρτίου 1988 

Ο ΥΠΟΥΡΓΟΣ 

Ν. ΑΚΡΙΤΙΔΗΣ 

-♦- 

Αριθ. 3439.1/3/88 (11) 

Έγκριση Πράξης Δ.Σ./Ο.Λ.Π. αρ. 39/88. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του Α.Ν. 1559/50 (ΦΕΚ 252 Α/29.10.50) που κυρώθηκε με 
τον Ν. 1630/51 (ΦΕΚ 8Α/8.1.51) όπως αυτές ισχύουν σήμερα μετά 
από τις τροποποιήσεις και συμπληρώσεις που έγιναν με μεταγενέστερες 
νόμους. 

β) Του άρθρου 6 παρ. 4 εδαφ. β του Ν. 1220/81 (ΦΕΚ 296 Α/ 
7.10.81). 

2. Το έγγραφο Ο.Λ.Π. αρ. 5739/473/18.2.1988, αποφασί¬ 
ζουμε: 

1. Εγκρίνουμε την Πράξη του Διοικητικού Συμβουλίου του Οργανι¬ 
σμού Λιμένος Πειραιώς αρ. 39/10.2.1988 με την οποία παραχωρείται 
στο Λιμενικό Ταμείο Χανιών, με απ’ ευθείας συμφωνία, η χρήση ενός 
(1) περονοφόρου μηχανήματος τύπου ΟΕ8ΤΑ (Νο 348 ΚΑ 2074) για 
χρονικό διάστημα πέντε (5) ετών από της ημέρας παράδοσης του μηχα¬ 
νήματος και υπογραφής σχετικού πρωτοκόλλου παράδοσης - παραλα¬ 
βής, έναντι συμβολικού ανταλλάγματος χιλίων (1.000) δραχμών το 
χρόνο που θα καταβάλλεται εφ’ άπαξ μέσα στον πρώτο μήνα κάθε χρό¬ 
νου. 

2. Η παραχώρηση της χρήσης του περονοφόρου μηχανήματος να γί¬ 
νει με τους όρους που αναφέρονται στην ανωτέρω πράξη του Δ.Σ./ 
Ο.Λ.Π. 

3. Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πειραιάς, 21 Μαρτίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΙΜΜΟΠΟΥΛΟΣ 
-♦- 

Αριθ. Α. 1574 (12) 

Ψήφιση ΟΕΤ της Κοινότητας Σελινούντα Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την απόφαση του Κοιν. Συμβουλίου Σελινούντα αρ. 46/86, περί 
ψήφισης του 0ΕΥ της Κοινότητας Σελινούντα. 

2. Τις διατάξεις του άρθρου 153 του Π.Δ. 76/85. 

3. Τις διατάξεις του άρθρου 12 του Ν. 1188/81 και του Ν. 1586/ 

86 . 

4. Την αρ. 5-21/10.12.87 γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/81, αποφασίζουμε: 

Εγκρίνουμε την απόφαση του Κοινοτικού Συμβουλίου Σελινούντα αρ. 
46/86, περί ψήφισης του ΟΕΥ της Κοινότητας, ο οποίος διαρθρώνεται 
ως εξής: 

1. Κατηγορία ΔΕ 

α) Κλάδος ΔΕΙ Δ/κού 

Μια (1) θέση με βαθμούς Γ-Α 

Προϊστάμενος της Γραμματείας είναι ο Πρόεδρος της Κοινότητας, 
γιατί ο αριθμός των θέσεων δεν ξεπερνά τις τέσσαρες (4) θέσεις. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πάτρα, 8 Μαρτίου 1988 
Με εντολή Νομάρχη 

Ο Δ/ντής 

ΣΤΕΦΑΝΟΣ ΦΑΡΔΕΛΛΑΣ 


Αριθ. 814 (13) 

Τροποποίηση της παρ. 2 του αρθ. 18 του ισχύοντος κανονισμού ΚΑΦ 
Λιμένος Ηρακλείου. 

Η ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του αρθ. 11 του κωδ. Νόμου 5167/32 «περί ρυθμί- 
σεως των εις τον Λιμένα φορτ/κών εργασιών», όπως τροποποιήθηκε 
και συμπληρώθηκε αργότερα από τις διατάξεις του αρθ. 6 του Ν.Δ. 
1254/49 «περί τροποποιήσεως και συμπληρώσεως διαφόρων διατά¬ 
ξεων των περί φορτ/σεων νόμων». 

2. Τις διατάξεις της παρ. 6 του αρθ. 2 του Β.Δ. 711/70 «περί του 
τρόπου καθορισμού των διατηρουμένων υπέρ του Υπουργού και Περιφε¬ 
ρειακών αρχών διανομαρχιακού επιπέδου του Υπουργείου Εργασίας, 
αρμοδιοτήτων». 

3. Τις διατάξεις του Ν.Δ. 241/73 «περί καταρτίσεως των Περ/κών 
Δ/νσεων και ρυθμίσεως των εξ αυτών προκυπτόντων ζητημάτων». 

4. Τις διατάξεις του Δ.Π. 9/1452/22.12.1973 εγκύκλιο του 
Υπουργού παρά τω Πρωθυπουργώ. 

5. Το αριθ. 1/22.1.1987 αντίγραφο πρακτικού συνεδριάσεως της 
Δ.Ε. του Κ.Α.Φ. Λιμένος Ηρακλείου, που υποβλήθηκε με τη 19/ 
26.1.1987 αναφορά του Προέδρου της Επιτροπής αυτής «Περί τροπο¬ 
ποιήσεως της παρ. 2 του αρθ. 18 του ισχύοντος κανονισμού του ΚΑΦ 
Λ. Ηρακλείου». 

6. Το 2/12.3.1987 πρακτικό της Επιτροπής του αρθ. 58 του Π.Δ. 
1156/77. 

7. Το Π.Ρ. 1864/575/30.4.1987 έγγραφο του Υπουργείου Εθνι¬ 
κής Οικονομίας το οποίο διαβιβάσθηκε σε μας με το 13699/6.5.87 
έγγραφο του Υπουργείου Εργασίας. 

8. Την οικονομική δυνατότητα του ΚΑΦ Λ. Ηρακλείου, αποφασί¬ 
ζουμε: 

Εγκρίνουμε την τροποποίηση της παρ. 2 του αρθ. 18 του ισχύοντος 
κανονισμού του ΚΑΦ Λ. Ηρακλείου, ως εξής: 

«Για τους έχοντες ΙΟετή συμμετοχή στο ΚΑΦ δρχ. διακόσιες εξήντα 
δύο χιλ. επτακόσιες ογδόντα έξι (262.786). 

Το ποσό αυτό των διακοσίων εξήντα δύο χιλ. επτακοσίων ογδόντα έξι 
δρχ. θεωρούμενο βασικό προσαυξάνεται κατά δρχ. τριάντα μία χιλ. πε¬ 
ντακόσιες είκοσι εννέα (31.529) για κάθε έτος πέραν της ΙΟετίας και 
μέχρι συμπληρώσεως εικοσαετούς συμμετοχής. 

Για κάθε έτος πέραν της εικοσαετίας αυξάνεται κατά δρχ. τριάντα έξι 
χιλ. επτακόσιες ενενήντα δύο (36.792), μη δυναμένου σε καμιά περί¬ 
πτωση του συνολικού ποσού της εφάπαξ αποζημιώσεως να υπερβεί το 
ποσό των εννιακοσίων τριών χιλ. τετρακοσίων εβδομήντα έξι δρχ. 
(903.476). 

Κλάσμα του έτους περισσότερο των έξι μηνών θεωρείται πλήρες έτος 
και υπολογίζεται μόνο για την προσαύξηση του βασικού ποσού λόγω 
ετών συμμετοχής όχι όμως και για τη θεμελίωση του δικαιώματος λή- 
ψεως παροχής. 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Ηράκλειο, 23 Μαρτίου 1988 
Η. Νομάρχης 

X. ΑΘΑΝΑΣΑΚΗ-ΜΙΧΑΗΛΙΔΟΥ 

-φ- 

Αριθ. Ε. 348 (14) 

Διαπίστωση ακυρότητας αίτησης για χορήγηση άδειας μεταλλευτικών 
ερευνών στην Κοινότητα Πύργων, Ν. Κοζάνης και απόρριψη αυτής. 

Ο ΝΟΜΑΡΧΗΣ ΚΟΖΑΝΗΣ 

Με την 348/17.3.1988 απόφασή του Νομάρχη Κοζάνης: 

1) Διαπιστώθηκε ότι η από 23.12.1969 αίτηση των Δημητρίου Θε- 
οδωράτου του Ερωτοκρίτου κατοίκου Αθηνών (Κ. Παλαιολόγου 29), 
Αθανασίου Μαρινάκη του Κων/νου, κατοίκου Αθηνών κατά το χρόνο 
υποβολής της αίτησης (Ακαδημίας 87), Γεωργίου Δρέττα του Παναγι¬ 
ώτη, κατοίκου Αθηνών κατά το χρόνο υποβολής της αίτησης (Ακαδη¬ 
μίας 87), Λάμπρου Αντωνίου του Δημοσθένους, κατοίκου Αθηνών κατά 
το χρόνο υποβολής της αίτησης (Αγαθίου 20) και Ηλία Παπαζήση του 
Νικολάου, κατοίκου Αρνίσσης Ν. Πέλλης κατά το χρόνο υποβολής της 
αίτησης, για χορήγηση άδειας μεταλλευτικών ερευνών σε χώρο έκτα¬ 
σης 10.000 στρεμμάτων, που βρίσκεται στην περιφέρεια της Κοινότη¬ 
τας Πύργων, που καταχωρήθηκε στο βιβλίλο Μεταλλείων της Νομαρ- 

χίας με αύξοντα αριθμό 1207/23.12.1969, είναι αυτοδικαίως άκυρη 
ως προς το συμπίπτον τμήμα προς μεταλλευτικό χώρο ανήκοντα στο 
Δημόσιο, δηλαδή στο τμήμα που προκύπτει από τη διαφορά χώρου 
1.778.75 στρεμ. που είναι ελεύθερος και του ζητηθέντος συνολικού χώ¬ 
ρου των 10.000 στρεμμάτων. 

2) Απορρίφθηκε η παραπάνω αίτηση των ενδιαφερομένων ως προς 
το υπόλοιπο τμήμα των 1.778,75 στρεμ. που είναι ελεύθερο, λόγω έλ¬ 
λειψης ενδιαφέροντος γι’ αυτό (το τμήμα) από μέρους τους. 

Κοζάνη, 17 Μαρτίου 1988 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 
- φ - 

Αριθ. 973 (15) 

Τροποποίηση της παρ. 2 του άρθρου 16 του Κανονισμού Παροχών 
ΚΑΦ Ξηράς Κιάτου Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Κωδ. Ν. 5167/1932 «περί ρυθμίσεως των εις 

τους λιμένας φορτ/κών εργασιών κ.λπ.», όπως τροποποιήθηκαν από το 
Ν.Δ. 1254/49. · 

2. Τις διατάξεις του Π.Δ. 1156/77 «περί Οργανισμού του Υπουρ¬ 
γείου Εργασίας». 

3. Το με αριθ. 51/88 πρακτικό συνεδρίασης της ΔΕ/ΚΑΦ Ξηράς 
Κιάτου. 

4. Το με αριθ. 11880/10.3.88 έγγραφο του Υπουργείου Εργα¬ 
σίας, αποφασίζουμε: 

Εγκρίνουμε την τροποποίηση της παρ. 2 του άρθρου 16 του Κανονι¬ 
σμού Παροχών του ΚΑΦ Ξηράς Κιάτου, που εγκρίθηκε με τη με αριθ. 
12267/2612/76 απόφαση και τροποποιήθηκε μεταγενέστερα, ως 
εξής: 

Το καταβαλλόμενο στους δικαιούχους ποσό εφ’ άπαξ αποζημίωσης, 
ορίζεται, ανάλογα με τα χρόνια συμμετοχής στο ΚΑΦ, ως ακολούθως: 

Για όσους έχουν δέκα (10) χρόνια συμμετοχής στο ΚΑΦ, εκατόν 
ογδόντα χιλιάδες τριακόσιες είκοσι (180.320) δραχμές. Το ποσό αυτό 
θεωρείται βασικό και προσαυξάνεται κατά δέκα πέντε χιλιάδες επτακό¬ 


σιες εβδομήντα οκτώ (15.778) δρχ. για κάθε χρόνο συμμετοχής στο 
ΚΑΦ πέρα από της ΙΟετία και μέχρι να συμπληρωθεί 20ετία και κατά 
δέκα οκτώ χιλιάδες τριάντα δύο (18.032) δραχμές για κάθε χρόνο συμ¬ 
μετοχής πέρα από την 20ετία. ' 

Σε καμιά περίπτωση το συνολικό ποσό της εφάπαξ αποζημίωσης δε 
θα ξεπερνά τις τριακόσιες πενήντα τέσσερες χιλιάδες διακόσιες 
(354.200) δραχμές, ανώτατο όριο. 

Κλάσμα του χρόνου μεγαλύτερο των έξι (6) μηνών, υπολογίζεται σαν 
ολόκληρος χρόνος για τον υπολογισμό της προσαύξησης, όχι όμως και 
για τη θεμελίωση δικαιώματος για τη χορήγηση της παροχής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Κόρινθος, 29 Μαρτίου 1988 
Ο Νομάρχης 
ΔΗΜ. ΚΩΤΣΟΠΟΥΛΟΣ 

-♦- 

Αριθ. ΑΒ/Φ16.2/877/87 (16) 

Ανάκληση αδείας μεταλλευτικών ερευνών, στο Ν. Φθιώτιδας. 

Ο ΝΟΜΑΡΧΗΣ ΦΘΙΩΤΙΔΑΣ 

Με την ΔΒ/Φ16.2/877/87 απόφαση του Νομάρχη Φθιώτιδας που 
εκδόθηκε σύμφωνα με τις διατάξεις: 
ι α) Των άρθρων 44 και 47 του Ν. Δ/τος 210/1973 και 
β) Του άρθρου 3 του Ν. 274/1976, ανακαλείται: 

Η άδεια μεταλλευτικών ερευνών (ΑΒΜ 1296), που χορηγήθηκε με 
την απόφασή μας αριθμ. 25226/61 στο όνομα των Δημ. Α. Ηλιοπού- 
λου, Αγλαΐας I. Μπενάκη, Σαράντη Γ. Κιτροπούλου κατοίκων Αθηνών 
& Παν. Κ. Γκρέκου κατοίκου Εξάρχου Λοκρίδας, για την περιφέρεια 
Εξάρχου Λοκρίδας Ν. Φθ/δας, για το λόγο ότι αυτοί ή οι νόμιμοι κλη¬ 
ρονόμοι τους ξεν υπέβαλαν τα προβλεπόμενα δικαιολογητικά, για τη 
χορήγηση ΑΜΕ και στο Ιο τμήμα της ανωτέρω ΑΜΕ, κατά τον προσ¬ 
διορισμό της 30/63 μεταρρυθμιστικής απόφασης του Δ.Δ.Μ'. 

Λαμία, 24 Μαρτίου 1988 
Ο Νομάρχης 
ΘΑΝ. ΦΡΑΓΚΙΑΔΑΚΗΣ 

